**PITANJA I ODGOVORI 22.01.2022.-31.01.2022.**

**min-kulture.gov.hr,** [**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**

**PROGRAM: Provedba mjera zaštite kulturne baštine oštećene u seriji potresa s epicentrom na području Sisačko-moslavačke županije počevši od 28. prosinca 2020. potresu 28. i 29. prosinca 2020. godine na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije**

**BROJ POZIVA: 612-08/22-01/0005**

**TIP NATJEČAJA: otvoreni poziv**

**MODALITET: trajni do isteka sredstava**

**NACIONALNO KOORDINACIJSKO TIJELO: Ministarstvo prostornog uređenja, graditeljstva i državne imovine**

**ROK ZA PODNOŠENJE PROJEKTNIH PRIJEDLOGA: 03.06.2023.**

**ROK ZA ODGOVOR NA PITANJE: 7 dana od zaprimanja**

|  |  |
| --- | --- |
| **PITANJE** | **ODGOVOR** |
| Iako je trenutno privremeno obustavljen javni poziv na dodjelu sredstava u sklopu provedbi mjera zaštite kulturne baštine oštećene u seriji potresa s epicentrom na području Sisačko-moslavačke županije imam pitanje o roku dostave (kad se ponovo otvori). U UPZ-u, str. 22 navodi se da je rok dostave projektnih prijedloga do iskorištenja financijske alokacije, odnosno do 3. lipnja 2023. godine. Ponukana natpisima u medijima koji spominju krajnji rok svibanj 2022. moje je pitanje, koji je krajnji rok u ovome pozivu, radi li se o 2022. ili 2023. godini?  | Krajnji rok za predaju projektnih prijedloga po Pozivu ***Provedba mjera zaštite kulturne baštine oštećene u seriji potresa s epicentrom na području Sisačko-moslavačke županije počevši od 28. prosinca 2020. potresu 28. i 29. prosinca 2020. godine na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije***je 3. lipnja 2023. godine odnosno do iskorištenja financijske alokacije. Rok 30. svibnja 2022. godine odnosi se na Poziv ***Provedba mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske i Zagrebačke županije.***  |
| Na području općine u potresu su oštećene dvije župne crkve i kapele. Općina bi se prijavila na Javni poziv na dodjelu bespovratnih financijskih sredstava Provedba mjera zaštite kulturne baštine oštećene u seriji potresa. Može li  Općina biti prijavitelj uz izjavu Župe kao vlasnika da je vlasnik suglasan s prijedlogom aktivnosti ili prijavitelj mora biti isključivo Župa? | Točka 2.1. Uputa za prijavitelje definira da svi navedeni prijavitelji trebaju biti vlasnici ili korisnici kulturne baštine te se u konkretnom slučaju Općina ne može smatrati prihvatljivim prijaviteljem. |
| Da li je Hrvatska gospodarska komora ( HGK ) koja je ustanovljena Zakonom o Hrvatskoj gospodarskoj komori donesenom u Hrvatskom saboru prihvatljiv prijavitelj na predmetni Poziv, a vezano za zgradu HGK Županijske komore koja ima status kulturnog dobra unutar kulturno povijesne cjeline i oštećena je u potresu počevši od 28.prosinca 2020. godine? | Hrvatska gospodarska komora ( HGK ) kao samostalna stručno-poslovna organizacija svih pravnih osoba koje obavljaju gospodarsku djelatnost ne može se smatrati prihvatljivim prijaviteljem. |
| U *Uputama za prijavitelje* pod točkom 2.9. Prihvatljivi troškovi navedeni su i troškovi upravljanja projektom. Molim potvrdu da se to odnosi i na usluge vanjskih konzultanata u svrhu provedbe postupaka nabava koje se planiraju u okviru provedbe, i na druge uobičajene poslove upravljanja projektom i administracije. Pitanje postavljamo jer postoje različita tumačenja navedene točke od strane potencijalnih prijavitelja, a obzirom da župe nemaju operativni kapacitet potreban za provedbu projekata iznimno nam je bitno možemo li angažirati vanjske konzultantske usluge ili ne. | Voditelj operacije (projekta) koji je imenovan od strane korisnika sredstava FSEU po Javnom pozivu koji provodi Ministarstvo kulture i medija nije operativni koordinator kao jedna od stručnih usluga koje ugovara Fond za obnovu i Središnji državni ured u skladu sa Programom mjera obnove zgrada oštećenih potresom na području grada Zagreba, Krapinsko- zagorske županije, Zagrebačke županije, Sisačko-moslavačke županije i Karlovačke županije u skladu s člankom 1.5. Programa.Voditelj projekta je osoba imenovana od strane korisnika sredstava. To je odgovorna operativna osoba koja može biti zaposlenik prijavitelja ili druga vanjska osoba koja nije zaposlenik prijavitelja. Voditelj projekta upravlja operacijom i obavlja poslove administriranja, a ti poslovi uključuju sve aktivnosti planiranja, organiziranja, praćenja, kontrole i upravljanja ljudskim, materijalnim, financijskim i vremenskim resursima u svrhu provedbe operacije i pojedinih aktivnosti kako bi se ostvarili rezultati operacije. U skladu s točkom 9.4. Programa mjera obnove zgrada oštećenih potresom na području grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije: Pri provedbi odluke o obnovi zgrade javne namjene vlasnik odnosno osnivač ili pravna osoba odnosno tijelo kojemu je zgrada dana na upravljanje obvezan je:1. provesti odabir sudionika u gradnji (projektant, revident, izvođač, nadzorni inženjer) na temelju javnog natječaja primjenjujući kriterije i najviše cijene usluga i radova iz ovoga ProgramaIz navedenog je jasno da po javnom pozivu koji provodi Ministarstvo kulture i medija ne mogu biti imenovane druge usluge osim gore navedenih u članku 9.4 Programa. |
| Molimo vas povratnu informaciju vezano uz predstojeće ponovno otvaranje Poziva na dodjelu bespovratnih financijskih sredstava - Provedba mjera zaštite kulturne baštine oštećene u seriji potresa s epicentrom na području Sisačko-moslavačke županije počevši od 28. prosinca 2020. godine koje je najavljeno za 7. veljače 2022.Obzirom da smo već prijavnicu većinom ispunili i uoči privremenog zatvaranja natječaja (za objekt Kuća Striegl u Sisku), međutim nismo je stigli predati, molim vas povratnu informaciju vezano za sljedeće:1. Izvedeni radovi hitnih mjera na objektu neposredno odmah nakon potresa- mi u troškovniku imamo aktivnosti koje ću već izvršene (osobito hitne mjere na objektu) kao i izrada elaborata ocjene stanja i to je sve plaćeno vlastitim/gradskim sredstvima; navodimo iznose prema situacijama/računima izvođača za svaku pojedinu aktivnost - međutim, obzirom da smo to već platili vlastitim sredstvima tijekom 2021. i evo sad u siječnju 2022., trebamo li posebno negdje na neki način navesti da su to izvršeni radovi i plaćeni i ide li taj trošak kroz ovaj Zahtjev za nadoknadom? Odnosno, da pojednostavnim, te troškove jednostavno, sada u prijavnici, navodimo u pojedinim rubrikama bez obzira što su izvedene i plaćene neke od njih?2. Obzirom da je naš objekt osiguran na potres, mi smo tijekom druge polovice 2021. godine aktivirali policu i jedan dio sredstava je isplaćen prema dostavljenim fakturama za izvršene radove - kako navodimo taj segment u prijavnici? Ili jednostavno ukupan iznos za realizirane radove hitnih mjera na objektu umanjujemo za taj iznos kojeg nam je isplatilo osiguranje?3. Dokumentacija u predstojećem pozivu i ponovnom otvaranju natječaja se neće mijenjati? Trebamo li prilagati konkretne ponude za pojedine radove - ta dokumentacija nije bila sastavni dio ovog poziva - jer neke smo ponude iskomunicirali s projektantom temeljem izvješća u elaboratu. Dakle, konkretne ponude za svaku aktivnost neće biti potrebno prilagati, već se držimo pripreme dokumentacije kao što je bilo u prvom pozivu? | Privremena obustava Poziva je produljena do 07.02.2022. radi izmjene Poziva, nakon ponovnog otvaranja Poziva ponovno ćete imati mogućnost predati prijavu. O konkretnim izmjenama Poziva nismo u mogućnosti dati odgovore dok ne dobijemo suglasnost Nacionalnog koordinacijskog tijela na predložene izmjene.Izvedeni radovi hitnih mjera na objektu neposredno odmah nakon potresa kao i tehnička dokumentacija izrađena u tu svrhu prihvatljiv je trošak po ovom Pozivu. Troškove je moguće potraživati metodom nadoknade i metodom plaćanja o čemu se unutar zahtjeva za nadoknadu sredstava očitujete po svakom pojedinom trošku koji potražujete. Osiguranje na potres i naplata štete po potresu trebaju biti navedeni kod prijave i naglasiti da to prijavljuju da ne bi došlo do dvostrukog financiranja. Morali bi imati i točnu specifikaciju troškova koje su naplatili. Nije moguće iz mase izvedenih radova izuzeti neki iznos ili postotak jer onda isti radovi pod istim nazivom dobivaju sredstva i iz FSEU i iz osiguranja. Treba biti precizirano za što dobivaju sredstva. Prihvatljivost navedenih aktivnosti i troškova biti će provjereni nakon prijave projekta u svemu prema uvjetima Poziva dok je pojedine troškove moguće provjeravati i komentirati tek nakon ugovaranja projekta i dostave odgovarajuće dokumentacije za provjeru provedene nabave i provjeru aktivnosti i troška putem zahtjeva za nadoknadu sredstava.  |
| U tekstu Poziva pod točkom 1.1. Zakonodavni okvir u dijelu Nacionalno zakonodavstvo između ostalog poziva se na Zakon o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (NN 102/20, 10/21 i 117/21). Kako je na temelju članka 42. tog istog Zakona donesen Pravilnik o provedbi postupaka nabave roba, usluga i radova za postupke obnove (NN 126/2021), ne bi li i taj Pravilnik trebao biti naveden pod zakonodavni okvir ili se postupci nabave moraju provoditi isključivo prema Zakonu o javnoj nabavi (NN 120/2016)?Ukoliko je prema Pravilniku o provedbi postupaka nabave roba, usluga i radova za postupke obnove proveden postupak nabave usluga izrade projektno tehničke dokumentacije zgrade oštećene u potresu na način da je naručena usluga izrade projektno tehničke dokumentacije cjelovite obnove zgrade, da li nam je to prihvatljiva aktivnost ili će prihvatljiv dio biti samo onaj koji se odnosi na projekt obnove konstrukcije? Naime u troškovnik je stavljena samo jedna stavka koja se odnosi na uslugu izrade projektno tehničke dokumentacije cjelovite obnove te ne postoji zasebno iskazana cijena koja se odnosi na projekt obnove konstrukcije. | Postupke nabave dopušteno je provoditi u skladu sa Zakonom o javnoj nabavi (NN 120/2016) i Pravilniku o provedbi postupaka nabave roba, usluga i radova za postupke obnove (NN 126/2021) o čemu odlučuje korisnik sredstava. |
| Točka 2.6. Poziva – Prihvatljive aktivnosti i operacijeUkoliko je prije raspisivanja ovog Javnog poziva prijavitelj započeo proces jednostavne nabave u kojem je kao jedina stavka troškovnika navedena „Izrada dokumentacije za cjelovitu obnovu“ (Intervencije 2) koja u stvarnosti uključuje „Izradu projekta obnove konstrukcije zgrade“ (Intervencija 1) – definirano projektnim zadatkom, može li se na temelju troškovnika koji izradi odabrani ponuditelj izdvojiti Intervencija 1 kao prihvatljiv trošak za ovaj natječaj, ili Intervencija 1 mora biti raspisana već u troškovniku za jednostavnu nabavu? Moramo li poništiti jednostavnu nabavu i redefinirati troškovnik sukladnom ovom Javnom pozivu Ministarstva kulture i medija? | Intervencija 1 „Izrada projektne dokumentacije“ za dio koji je prihvatljiv po FSEU treba biti izdvojena kao trošak unutar ugovorene dokumentacije za cjelovitu obnovu da bi bila prihvatljiv trošak. Dakle, mora biti jasno koji je iznos ugovoren za taj dio dokumentacije. Nešto što nije definirano kao zaseban dio dokumentacije i zaseban trošak nije moguće potraživati kao trošak kroz ZNS. |
| Je li definiran iznos prihvatljivog troška upravljanja projektom za aktivnost 1 i 2 te je li prihvatljiv trošak prijave projekta na predmetni natječaj u sklopu aktivnosti pripreme dokumentacije.Ukoliko jest, molim Vas da nas uputite u metodologiju izračuna, pravilnike gdje je isto navedeno ili naznačite udjele ili iznose prihvatljivosti. | Voditelj operacije (projekta) koji je imenovan od strane korisnika sredstava FSEU po Javnom pozivu koji provodi Ministarstvo kulture i medija nije operativni koordinator kao jedna od stručnih usluga koje ugovara Fond za obnovu i Središnji državni ured u skladu sa Programom mjera obnove zgrada oštećenih potresom na području grada Zagreba, Krapinsko- zagorske županije, Zagrebačke županije, Sisačko-moslavačke županije i Karlovačke županije u skladu s člankom 1.5. Programa.Voditelj projekta je osoba imenovana od strane korisnika sredstava. To je odgovorna operativna osoba koja može biti zaposlenik prijavitelja ili druga vanjska osoba koja nije zaposlenik prijavitelja. Voditelj projekta upravlja operacijom i obavlja poslove administriranja, a ti poslovi uključuju sve aktivnosti planiranja, organiziranja, praćenja, kontrole i upravljanja ljudskim, materijalnim, financijskim i vremenskim resursima u svrhu provedbe operacije i pojedinih aktivnosti kako bi se ostvarili rezultati operacije. U skladu s točkom 9.4. Programa mjera obnove zgrada oštećenih potresom na području grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije: Pri provedbi odluke o obnovi zgrade javne namjene vlasnik odnosno osnivač ili pravna osoba odnosno tijelo kojemu je zgrada dana na upravljanje obvezan je:1. provesti odabir sudionika u gradnji (projektant, revident, izvođač, nadzorni inženjer) na temelju javnog natječaja primjenjujući kriterije i najviše cijene usluga i radova iz ovoga Programa.Iz navedenog je jasno da po Javnom pozivu koji provodi Ministarstvo kulture i medija ne mogu biti imenovane druge usluge osim gore navedenih u članku 9.4 Programa. |